《清明客感二首 其二》
清代·缪重熙

清明何客不思家，况复狼烽处处哗。真假乱传讹战守，阴晴叠见幻云霞。

红深桃坞方迷蝶，翠满杨枝已匿鸦。此日屋乌殊得所，不携书剑走天涯。

作者简介：号星熊，字心农，郡庠生。家贫力学，品德高尚。至孝亲割股疗亲疾，嘉庆十九年生，同治六年卒。邑志传孝弟，有检身集十二卷，桂荫轩诗稿二卷。